Bologhine
<s>Bologhine (arapski: باب الواد) za Francuske kolonijalne uprave znan kao Saint-Eugène je  općina od 43,835 stanovnika na sjeveru Alžira u Pokrajini Alžir.</s>

<s>Poznat je po crkvi Notre Dame d'Afrique katedrali alžirskih katolika.</s>

<s>Geografske karakteristike</s>

<s>Bologhine leži u Alžirskom zaljevu pored Bab El Oueda, udaljen desetak km sjeverno od centra grada Alžira, pa je danas samo predgrađe alžirske metropole.</s>

<s>Historija
 
Bologhine je postojao već u osmansko doba, kao predgrađe Alžira, izvan njegove kazbe.</s><s>Pred sam kraj osmanske uprave tu su se nalazili konzulati Sjedinjenih Američkih Država, Velike Britanije, Francuske i Belgije.</s>

<s>Službeno je osnovan kao naselje kolonista 1845. pod imenom Saint-Eugène, nedugo nakon osnivanja - 1870. postao je općina.</s><s>Dekretom od 1959. priključen je 6 arondismanu grada Alžira.</s>

<s>Za Francuske kolonijalne uprave bio je naselje dobro stojeće buržoazije koja je podigla brojne velelepne vile.</s>

<s>Na prve stranice novina dospio je  9. juna 1957. zbog atentata koji je izveo Front nacionalnog oslobođenja - FLN postavivši 
bombu u plesnu dvoranu - Casina Corniche.</s><s>U tom činu poginulo je 8 a ranjeno 92 ljudi.</s>

<s>Nakon proglašenja alžirske nezavisnosti - 1962. vraćeno mu je staro ime Bologhine, koje je dobio po Bologhine ibn Ziriju osnivaču grada Alžira.</s>

<s>Izvori</s>

<s>Vanjske veze</s>

<s>Bologhine</s>

<s>Grad Alžir
Gradovi u Alžiru</s>

